[{"text_idx": "#000039", "text": "Anghofiwch Cymru yng Nghwpan y Byd, newyddion pe\u0302l-droed mawr yr wythnos oedd hwnnw bod Y Selar yn noddi cit ti\u0302m dan 9 oed Cewri Ystwyth!"}, {"text_idx": "#000040", "text": "Jyst cyn i Gymru chwarae eu ge\u0302m gyntaf yn y rowndiau terfynol ddydd Llun diwethaf cyhoeddodd Y Selar eu bod yn noddi cit y ti\u0302m pe\u0302l-droed dan 9 oed sy\u2019n chwarae yng Nghynghrair Ieuenctid Aberystwyth."}, {"text_idx": "#000041", "text": "Ffurfiwyd ti\u0302m Cewri Ystwyth fel un o dimau ieuenctid CPD Llanilar dros yr haf ac maent wedi bod yn chwarae yn y gynghrair yn wythnosol ers mis Medi."}, {"text_idx": "#000042", "text": "A hwythau flwyddyn ar ei ho\u0302l hi o\u2019i gymharu a\u0302\u2019r timau eraill yn gynghrair, a flwyddyn yn iau na\u2019r mwyafrif hefyd, maen nhw\u2019n dal i chwilio am eu buddugoliaeth gyntaf. Er hynny, maen nhw\u2019n mwynhau chwarae bob bore Sadwrn yn arw, ac mae eu hagwedd at y ge\u0302m yn hyfryd i\u2019w weld."}, {"text_idx": "#000043", "text": "Rydan ni\u2019n galw arnoch chi i gyd fel cefnogwyr Y Selar i fabwysiadu Cewri Ystwyth fel eich hoff di\u0302m dan 9 \u2013 pwy a w\u0302yr, efallai y gwelwn ni rai ohonyn nhw\u2019n chwarae i Gymru yng Ngwpan y Byd 2034!"}]